#  Loksa Linnavolikogule *(kuupäev digiallkirjas)*

# Otsuse eelnõu edastamine

Edastan Loksa Linnavolikogu otsuse eelnõu „Loksa linna valimiskomisjoni moodustamine“

ALGATAJA: Loksa linnasekretär

TÜÜP: otsus

ALUS: kohaliku omavalitsuse korralduse seadus § 22 lg 1 p 13

kohaliku omavalitsuse volikogu valimise seadus § 14

ETTEKANDJA: linnasekretär

Lisad: Seletuskiri Loksa Linnavolikogu otsuse eelnõu „Loksa linna valimiskomisjoni moodustamine“ juurde

Loksa Linnavolikogu otsuse eelnõu „Loksa linna valimiskomisjoni moodustamine“

**Seletuskiri Loksa Linnavolikogu otsuse eelnõu „Loksa linna valimiskomisjoni moodustamine“ juurde**

19. oktoobril 2025 toimuvad kohaliku omavalitsuse volikogu valimised. Valimisteks esitatud kandidaatide registreerimiseks, hääletamis- ja valimistulemuste kindlakstegemiseks, esimese volikogu istungi läbiviimiseks ja muudeks seadusest tulenevate ülesannete täitmiseks on vajalik moodustada Loksa linna valimiskomisjon. Valimistevahelisel perioodil on valimiskomisjoni pädevuses enamasti volikogu liikmete volituste peatamine, asendusliikmete määramine, volituste taastamine jms

Linna valimiskomisjon moodustatakse enne kohaliku omavalitsuse volikogu valimisi, selle liikmed nimetatakse hiljemalt 90. päeval enne valimispäeva s.t hiljemalt 21. juulil 2025 ning liikmete volitused kestavad kuni komisjoni uue koosseisu nimetamiseni. Valimiskomisjoni esimees on linnasekretär, kelle ettepanekul nimetab volikogu linna valimiskomisjoni liikmed. Linna valimiskomisjonil on seaduse kohaselt vähemalt viis liiget ja kuni kaks asendusliiget.

Valimiskomisjoni liikmeks võib olla Eesti või Euroopa Liidu kodanik, kellel on hääletamisõigus kohaliku omavalitsuse volikogu valimistel. Valimiskomisjoni liikme püsiv elukoht ei pea olema selles vallas või linnas.

Arvestades eeltoodut, teen ettepaneku moodustada 5-liikmeline Loksa linna valimiskomisjon ja nimetada Loksa linna valimiskomisjoni liikmeteks lisaks linnasekretärile Ilona Gilden, Zoja Tumanova-Rodman, Liina Liivamägi ja Epp Külmsaar ning asendusliikmeteks Anne Klettenberg ja Kalmer Roopa.

*/allkirjastatud digitaalselt/*

Karin Kask

Loksa linnasekretär

Loksa linna valimiskomisjoni esimees

(603 1253; karin.kask@loksa.ee)

EELNÕU

Esitaja: Loksa linnasekretär



LOKSA LINNAVOLIKOGU

**O T S U S**

Loksa linn ........ juuni 2025 nr

## Loksa linna valimiskomisjoni moodustamine

Võttes aluseks kohaliku omavalitsuse korralduse seaduse § 22 lõike 1 punkti 13, kohaliku omavalitsuse volikogu valimise seadus § 14 ning lähtudes linnasekretäri ettepanekust, Loksa Linnavolikogu

**o t s u s t a b :**

1. Moodustada Loksa linna valimiskomisjon 5-liikmelisena.
2. Loksa linna valimiskomisjoni esimees on linnasekretär.
3. Nimetada Loksa linna valimiskomisjoni liikmeteks: Ilona Gilden, Liina Liivamägi, Zoja Tumanova-Rodman ja Epp Külmsaar.
4. Nimetada Loksa linna valimiskomisjoni asendusliikmeteks Anne Klettenberg ja Kalmer Roopa.
5. Otsus jõustub teatavakstegemisest.
6. Loksa Linnakantseleil avalikustada käesolev otsus Loksa linna põhimääruse paragrahvi 9 lõikes 1 sätestatud korras.
7. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees